REPUBLIKA HRVATSKA

SISAČKO-MOSLAVAČKA ŽUPANIJA

OSNOVNA ŠKOLA JABUKOVAC

Jabukovac 34, Petrinja

KLASA: 112-01/25-01/1

URBROJ: 2176-29-01-21

Jabukovac, 12 kolovoza 2025.

Na temelju članka 99. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.), članaka 21. i 23. Zakona o osobnoj asistenciji („Narodne novine“ broj 71/23) i članka 3. Pravilnika o pomoćnicima u nastavi i stručnim komunikacijskim posrednicima („Narodne novine“ broj 85/24), a u sklopu projekata „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII. Osnovna škola Jabukovac objavljuje

**NATJEČAJ**

**za zapošljavanje pomoćnika u nastavi**

**Pomoćnik u nastavi - 2 izvršitelja/ica, na određeno nepuno radno vrijeme do 31. kolovoza 2026. godine, i to na:**

* 28 sati tjedno – 1 izvršitelja/ice
* 27 sati tjedno – 1 izvršitelj/ice

Opis poslova:

Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu, suradnja s učiteljima i stručnim suradnicima te vršnjacima učenika u razredu, poslovi prema zaduženju ravnatelja ustanove nakon završetka nastavne godine u skladu s Pravilnikom o pomoćnicima u nastavi i stručno komunikacijskim posrednicima i Zakonom o osobnoj asistenciji.

Kandidati moraju ispunjavati sljedeće uvjete:

1. punoljetnost i zdravstvena sposobnost
2. završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a (kvalifikacije stečene završetkom srednjoškolskog obrazovanja u trajanju četiri ili više godina)
3. Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet da ima završenu najmanje razinu obrazovanja 4.1 HKO-a (kvalifikacije stečene završetkom srednjoškolskog obrazovanja u trajanju tri ili dužem od tri, a kraćem od četiri godine) i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
4. protiv osobe nije pokrenut kazneni postupak niti je osoba pravomoćno osuđena za neko od kaznenih djela iz članka 106. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.) i članka 23. Zakona o osobnoj asistenciji („Narodne novine“ broj 71/23)
5. Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

U prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-mail adresa) i naziv radnog mjesta.

Prijava mora biti vlastoručno potpisana.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Uz vlastoručno potpisanu prijavu na natječaj potrebno je priložiti:

1. Životopis
2. Dokaz o odgovarajućem stupnju obrazovanja (preslika diplome/svjedodžbe ili potvrda o stečenoj stručnoj spremi, osobe koje su obrazovanje završile u inozemstvu dužne su dostaviti i dokaz o vrednovanju inozemne obrazovne kvalifikacije)
3. Dokaz o državljanstvu
4. Dokaz o završenom programu obrazovanja odraslih (osposobljavanja) za pomoćnika u nastavi
5. Uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od dana raspisivanja natječaja)
6. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz kojeg je razvidan poslodavac, trajanje staža osiguranja, stvarna i potrebna stručna sprema
7. Dokaz o prednosti pri zapošljavanju, ako ostvaruje takva prava

Poslodavac će po službenoj dužnosti pribaviti dokaz da pomoćnik u nastavi nije osuđen za kaznena djela ili za prekršaj iz članka 23. Zakona o osobnoj asistenciji.

Navedene isprave odnosno prilozi dostavljaju se u neovjerenoj preslici, a nakon izbora kandidat/kinja je dužna predočiti izvornik.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaze o ostvarivanju prava prednosti na koje se poziva te ima prednost u odnosu na ostale kandidate samo pod jednakim uvjetima.

Kandidati/kinje koji se poziva na pravo na prednosti pri zapošljavanju sukladno članku 102. **Zakona o hrvatskim braniteljima iz Domovinskog rata i članovima njihovih obitelji** („Narodne novine“ broj 121/17, 98/19., 84/21. i 156/23.), uz prijavu na javni natječaj dužni su, osim dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. **Zakona o civilnim stradalnicima iz Domovinskog rata** („Narodne novine“ br. 84/21.) uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati/kinje koji se pozivaju na pravo prednosti pri zapošljavanju sukladno članku 9. **Zakona o profesionalnoj rehabilitaciji i zapošljavanju osoba s invaliditetom** („Narodne novine“ broj 157/13, 152/14., 39/18. i 32/20.) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f **Zakona o zaštiti vojnih i civilnih invalida rata** („Narodne novine“ broj 33/92, 77/92, 27/93, 58/93, 2/94, 76/94, 108/95., 108/96., 82/01., 103/03., 148/13. i 98/19.) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Na natječaj se mogu javiti osobe oba spola.

Rok za podnošenje prijava je 8 (osam) dana od dana objave natječaja na mrežnim stranicama

Hrvatskog zavoda za zapošljavanje i mrežnim stranicama Škole.

Prijave na natječaj s dokazima o ispunjavanju uvjeta iz natječaja dostavljaju se u roku osam (8) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči škole, odnosno do 20. kolovoza 2025. godine

godine na adresu škole:

**Osnovna škola Jabukovac, Jabukovac 34, 44250 Petrinja (za natječaj – pomoćnik u nastavi).**

Kandidatom prijavljenim na natječaj smatra se samo osoba koja ispunjava formalne uvjete iz

natječaja te koja podnese vlastoručno potpisanu, pravodobnu i potpunu prijavu.

Procjenu i vrednovanje kandidata, koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja, izvršit će povjerenstvo imenovano odlukom ravnatelja škole. Povjerenstvo će pozvati kandidate na testiranje u roku od 15 dana od dana isteka roka za podnošenje prijava putem mrežnih stranica škole

<http://os-jabukovac.skole.hr>

Sadržaj i način testiranja, te pravni i drugi izvori za pripremanje kandidata za testiranje, objavljuju se na mrežnoj stranici škole:

<http://os-jabukovac.skole.hr>

Ako kandidat ne pristupi testiranju, smatra se da je odustao od prijave na natječaj.

Obavijest o rezultatima natječaja bit će objavljena na mrežnim stranicama škole:,

<http://os-jabukovac.skole.hr>

Iznimno, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, Škola izvještava sve kandidate o rezultatima natječaja i preporučenom poštanskom pošiljkom s povratnicom.

Ravnateljica

 Jadranka Novak